Күп санлы тамашачылар соравы буенча "Ирдәүкә. Мөһаҗирләр" спектакле кабат күрсәтелә

	9 июньдә Камал Театры сәхнәсендә күренекле татар язучысы Мәхмүт Галәүнең "Ирдәүкә. Мөһаҗирләр" романнары буенча куелган спектакльнең беренче өлешенең генераль прогоны кабат күрсәтелә. Спектакльнең режиссеры Фәрит Бикчәнтәев, рәссам Сергей Скоморохов, костюмнар буенча рәссам - Марина Марьянич, композитор - Елена Шипова, пластика - Нурбәк Батулла.	 Театрның яңа проекты иске татар авылының көнкүреше, гореф-гадәтләре, 1890 еллар ачлыгы, 1897 елгы халык санын алу вакыйгасына бәйле рәвештә кузгалган крестьян чуалышлары, бөлгенлеккә төшкән татар крестьяннарының, бәхет эзләп, Төркиягә күчеп китүләре һәм андагы кызганыч язмышларын сурәтли. Билет алырга касса: (843) 293-03-74 
	---	
Камал театры

	№ --- | 30.05.2022	


